**VÝZVA NA PREDKLADANIE PONÚK**

Predmet zákazky:

**Dodávka prístrojov EKG**

Verejné obstarávanie realizované postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

V Bratislave, dňa 9.11.2022

Vecný gestor:

**MUDr. František Mikla**

1. Interná klinika, UNB, SM

MUDr. František Mikla,

**MUDr. Peter Mikus, PhD.**

Klinika geriatrie LF SZU a UNB

Procesný garant:

**JUDr. Mgr. Miriam Slobodníková, PhD.** Oddelenie verejného obstarávania

Súťažné podklady schválil:

**Mgr. Alexander Kanóc**

Vedúci Oddelenia verejného obstarávania

**MUDr. Alexander Mayer, PhD., MPH., MHA**

riaditeľ UNB

**Výzva na predkladanie ponúk**

zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa**

Obchodné meno: Univerzitná nemocnica Bratislava

Sídlo: Pažítková 4, 821 01 Bratislava

Zastúpený: MUDr. Alexander Mayer, PhD., MPH., MHA., riaditeľ UNB

IČO: 31813861

DIČ: 2021700549

IČ DPH: SK2021700549

Internetová adresa: https://www.unb.sk/

Verejný obstarávateľ podľa § 7 ods. 1 písm. d) ZVO

1. **Názov predmetu zákazky**

**Dodávka prístrojov EKG**

1. **Druh zákazky:** Tovar
2. **Miesto a lehota dodania predmetu zákazky**

Miestom plnenia predmetu zákazky je:

* Jednotka intentívnej starostlivosti, Špecializovaná geriatrická nemocnica, Krajinská 91, 825 56 Bratislava - 1 ks prístroja EKG
* I. interná klinika LFUK a UNB, Nemocnica Staré Mesto, Mickiewiczova 13, 813 69 Bratislava - 9 ks prístrojov EKG

Lehota dodania je max. 30 kalendárnych dní od zaslania objednávky verejným obstarávateľom.

1. **Opis predmetu zákazky**

Predmet zákazky a jeho rozsah je uvedený v prílohe č. 1 tejto Výzvy.

1. **Spoločný slovník obstarávania (CPV)**

33123200-0 Elektrokardiografické prístroje

1. **Predpokladaná hodnota zákazky**

Predpokladaná hodnota zákazky bude určená týmto prieskumom a bude zodpovedať celkovej cene za predmet zákazky v EUR bez DPH predloženej úspešným uchádzačom (určenie predpokladanej hodnoty a určenie úspešného uchádzača je realizované jedným prieskumom trhu).

1. **Výsledok verejného obstarávania**

Objednávka

1. **Podmienky účasti**

Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) ZVO alebo ak u neho existuje dôvod na vylúčenie podľa § 40 ods. 6 písm. f) ZVO.

Verejný obstarávateľ uvedené skutočnosti overí u úspešného uchádzača prostredníctvom príslušného webového sídla (napr. www.orsr.sk), resp. www.uvo.gov.sk. Splnenie podmienky účasti podľa § 32 ods. 1 písm. f) ZVO uchádzač preukazuje prostredníctvom prehlásenia v rámci jeho Cenovej ponuky.

1. **Komunikácia medzi verejným obstarávateľom a záujemcami/uchádzačmi**

Verejný obstarávateľ bude pri komunikácii so záujemcami/uchádzačmi postupovať **prostredníctvom komunikačného rozhrania systému JOSEPHINE.** Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

JOSEPHINE je softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE **je nutné používať** jeden z podporovaných internetových prehliadačov:

- Mozilla Firefox verzia 13.0 a vyššia,

- Google Chrome alebo

- Microsoft Edge.

**Pravidlá pre doručovanie** – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

**Obsahom komunikácie** prostredníctvom komunikačného rozhrania systému JOSEPHINE bude predkladanie ponúk, prípadné vysvetľovanie obsahu tejto výzvy na predkladanie ponúk, vysvetľovanie predložených ponúk, vysvetľovanie predložených dokladov atď. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak vo výzve túto skutočnosť zreteľne uvedie. Ak bude uchádzač alebo ponuka uchádzača z daného verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Uchádzačom bude prostredníctvom komunikačného rozhrania systému JOSEPHINE zaslaná informácia o výsledku vyhodnotenia ponúk.

Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

**Registrácia**

Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID) .

Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

1. **Náležitosti ponuky**

Uchádzačom predložená ponuka musí obsahovať naskenované nasledovné doklady a dokumenty (odporúčaný formát je „PDF“):

1. **cenová ponuka** spolu s vyhláseniami uchádzača v štruktúre podľa Prílohy č. 2 tejto Výzvy, ktorá musí obsahovať aj **Vlastný návrh plnenia uchádzača** s uvedením konkrétnych parametrov danej položky, ako výrobcu a ďalších informácií uvedených v Prílohe č. 2, tak aby verejný obstarávateľ vedel posúdiť splnenie stanovených minimálnych parametrov v opise predmetu zákazky,
2. **Dokumenty preukazujúce splnenie podmienok účasti** podľa bodu č.9 tejto Výzvy.

V prípade potreby objasnenia informácií uvedených v tejto Výzve a jej príloh alebo v iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o ich vysvetlenie prostredníctvom systému JOSEPHINE.

1. **Spôsob určenia ceny**

Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie dodania predmetu zákazky, pričom do svojej ceny zahrnie všetky náklady spojené s plnením predmetu zákazky.

Uchádzačom navrhované ceny uvedené v ponuke budú vyjadrené v mene: EUR.

Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, uchádzač upozorní.

Všetky vkladané hodnoty musia byť zaokrúhlené na dve desatinné miesta a nesmú byť vyjadrené záporným číslom.

V prípade, ak je uchádzač identifikovaný pre DPH v inom členskom štáte EÚ alebo je zahraničnou osobou z tretieho štátu, tento uchádzač si nebude fakturovať DPH. Vo svojej ponuke v Návrhu na plnenie kritérií uvedie príslušnú sadzbu a výšku DPH podľa zákona č. 222/2004 Z.z. v znení platnom ku dňu uplynutia lehoty na predkladanie ponúk a cenu vrátane DPH. Verejný obstarávateľ je zdaniteľnou osobou a v tomto prípade bude povinný odviesť DPH v SR podľa zákona č. 222/2004 Z.z.

1. **Lehota, miesto a spôsob predkladania ponúk**

Uchádzači predložia svoje ponuky elektronicky priamo do systému JOSEPHINE vo vyhlásenej zákazke na webovej adrese <https://josephine.proebiz.com/sk/tender/34286/summary> vyplnením ponukového formulára určeného na príjem ponúk a vložením požadovaných dokladov a dokumentov v záložke Ponuky. Ponuky sa predkladajú v lehote na predkladanie ponúk určenej a uvedenej v systéme Josephine v príslušnej zákazke v záložke Prehľad.

Verejný obstarávateľ odporúča záujemcom predložiť ponuku v dostatočnom časovom predstihu pred uplynutím lehoty na predkladanie ponúk.

Ponuka uchádzača predložená po uplynutí lehoty na predkladanie ponúk se elektronicky neotvorí.

Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

1. **Kritériá na vyhodnotenie ponúk a pravidlá ich uplatnenia**

Verejný obstarávateľ vyhodnotí predložené ponuky podľa nasledovného kritéria:

***Najnižšia celková cena za celý predmet zákazky v EUR s DPH***

Pravidlá na uplatnenie kritéria:

Za prvú v poradí bude označená ponuka s najnižšou predloženou celkovou cenou za celý predmet zákazky v EUR s DPH. Ako druhá v poradí bude označená ponuka s druhou najnižšou celkovou cenou za celý predmet zákazky v EUR s DPH atď. Poradie ostatných uchádzačov sa určí obdobne.

Požiadavky na predmet zákazky a splnenie podmienok účasti stanovených v tejto Výzve bude verejný obstarávateľ posudzovať u uchádzača, ktorý sa umiestni na prvom mieste v poradí podľa stanovených kritérií na vyhodnotenie ponúk. Ak dôjde k vylúčeniu uchádzača, vyhodnotí sa následne splnenie podmienok u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky a podmienky účasti.

Úspešným uchádzačom sa stane uchádzač, ktorého ponuka sa umiestni na prvom mieste v poradí a ktorý splní stanovené požiadavky na predmet zákazky a podmienky účasti. Ponuky ostatných uchádzačov budú vyhodnotené ako neúspešné.

1. **Objednávka**

Úspešnému uchádzačovi verejný obstarávateľ oznámi, že uspel a zašle mu objednávku.

Neúspešným uchádzačom verejný obstarávateľ zašle informáciu o výsledku vyhodnotenia ponúk s informáciou, že neuspeli a s uvedením dôvodu. Uchádzačom, ktorí predložia svoje ponuky, v prípade neúspešnej ponuky, nevzniká žiadny nárok na úhradu nákladov, ktoré mu vznikli s prípravou a doručením ponuky.

Verejný obstarávateľ si vyhradzuje právo neprijať ani jednu z predložených ponúk a ukončiť tento proces bez zadania zákazky. V takom prípade je povinný toto rozhodnutie odôvodniť.

Za predloženie Vašej cenovej ponuky Vám vopred ďakujeme.

V Bratislave, dňa: 9.11.2022

PRÍLOHY:

Príloha č. 1 – Opis predmetu zákazky, návrh na plnenie kritéria a štruktúrovaný rozpočet ceny

Príloha č. 2 – Návrh na plnenie kritéria

**Príloha č. 1 – Opis predmetu zákazky, návrh na plnenie kritéria a štruktúrovaný rozpočet ceny**

**Technická špecifikácia prístroja**

**EKG prístroj 12-zvodový s LCD monitorom pre zobrazenie ekg kriviek, štandardná verzia pre sieťové pripojenie, s akumulátorom.**

|  |  |
| --- | --- |
| **Technické parametre** | **Hodnota /charakteristika** |
| 10-žilový pacientsky kábel | 10-žilový pacientsky kábel, 6 hrudných a 4 končatinové zvody |
| podrobná analýza a interpretácia porúch rytmu - rozlíšenie rytmu,  meranie intervalov (PR, QRS, QT/QTc), určenie elektrickej osi | áno |
| detekcia kardiostimulátora | áno |
| plnohodnotná alfanumerická klávesnica | áno |
| displej: veľký farebný LCD, zobrazujúci krivky v reálnom čase, odolný  proti prachu a vode | áno |
| termotlačiareň, rýchlosť posuvu papieru: | 5-6,25-10-12,5-25-50 mm/s |
| vstavané filtre: AC, EMG, DFT | áno |
| LAN/WiFi pripojenie k počítaču | áno |
| Príslušenstvo: transportný vozík | áno |
| Analytický softvér na detekciu arytmií nie je bezpodmienečnou podmienkou:  -rýchly softvér pre záznam kľudového EKG  -softvér pre rozmeranie kľudového EKG s detailnou tabuľkou rozmeraných parametrov (frekvencie, elektrická os- min. QRS, intervaly PQ, QRS, QT/QTc- napr. podľa vzorcov Hodget, Bazzet, Fredericia, Framingham...)  detekcia porúch rytmu (ektopická aktivita- SVES, KES, fibrilácia predsiení, flutter predsiení, SVT, AV blokády, ramienkové blokády, preexcitácia, komorová tachykardia, flutter komôr, komorová fibrilácia...)  detekcia ischemických epizód (elevácie, depresie ST segmentu, zmeny T vĺn)  detekcia porúch minerálov (napr. hyperkaliémia...)  detekcia kardiostimulátora  (všetko môže byť zahrnuté v interpretačnom softvéri- programe- napr. Glasgow University program s vysokým počtom diagnóz, ktorý poskytuje veľmi presnú analýzu) | áno |
| full-disclosure záznam | max. 5 minút 12-zvodového EKG |
| pamäť pre istý počet | (napr.- 50-350) EKG záznamov |
| zobrazenie 12 zvodov na obrazovke v nasledovných formátoch: | 3, 6, 2x6, 4x3, 4x3+1R a 1x12 |
| Filtre: | áno |
| základný stabilizátor | áno |
| sieťový filter 50/60Hz (SPF) | áno |
| vyhladzovací filter | áno |
| filter svalového trasu | áno |
| štandardné zvody: | áno |
| I, II, III, aVR, aVL, aVF | áno |
| V1, V2, V3, V4, V5, V6, s možnosťou rozšírenia o V3R, V4R, | áno |
| V5R, V7, V8, V9 | áno |

**Vysvetlivky:**

SVES supraventrikulárne extrasystoly

KES komorové extrasystoly

SVT supraventrikulárne tachykardie

AV blokády atrioventrikulárne blokády

**HARDVÉR:**

|  |  |
| --- | --- |
| **Technické parametre** | **Hodnota /charakteristika** |
| Pevná konštrukcia- stavané pre „high load“ pracoviská | (denne 50-200 záznamov) |
| 12-kanálová termotlačiareň s vysokým rozlíšením | áno |
| LCD displej, odolný voči prachu a vode | áno |
| vode a prachu odolná klávesnica s jednoduchým čistením a dezinfekciou | áno |
| LAN pripojenie/ WiFi pripojenie | áno |
| interná nabíjateľná batéria pre prácu mimo elektrickú sieť | áno |
| možnosť pripojenia skenera čiarového kódu pre vloženie pacientských dát | áno |
| transportný stolík na kolieskach | áno |

**Množstvo spolu 10 ks**

**Miesto dodania:**

* Jednotka intentívnej starostlivosti, Špecializovaná geriatrická nemocnica, Krajinská 91, 825 56 Bratislava - 1 ks prístroja EKG
* I. interná klinika LFUK a UNB, Nemocnica Staré Mesto, Mickiewiczova 13, 813 69 Bratislava - 9 ks prístrojov EKG

**Záručná doba**

Komplexný záručný servis na EKG prístroj (záruka sa nevzťahuje na vady, ktoré spôsobí Odberateľ neodbornou manipuláciou resp. používaním v rozpore s návodom na obsluhu a tiež sa nevzťahuje na vady, ktoré vzniknú v dôsledku živelnej pohromy, vyššej moci alebo vandalizmu) po dobu 24 mesiacov od doby dodania tovaru.

V prípade poruchy zariadenia servisná odozva maximálne do 12 hodín od nahlásenia poruchy v rámci pracovných dní a servisný zásah do maximálne 24 hodín v rámci pracovných dní. Dodávateľ bude vykonávať pravidelné prehliadky celej zostavy v intervaloch stanovených výrobcom. Najviac 14 dní pred uplynutím záručnej lehoty, Dodávateľ vykoná bezplatnú bezpečnostno technickú prehliadku a bezplatné odstránenie všetkých zistených vád a nedostatkov spadajúcich pod záruku.

**Ďalšie informácie**

Verejný obstarávateľ požaduje dodanie predmetu zákazky, ktorý je schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom. Prístrojová technika musí byť nová, nerepasovaná, nepoužitá s minimálnymi technicko-medicínskymi a funkčnými parametrami uvedenými verejným obstarávateľom v tejto Výzve.

Dodanie tovaru zahŕňa:

a. dokumenty nevyhnutné pre riadne užívanie tovaru (ktoré predloží úspešný uchádzač po dodaní tovaru do 3 pracovných dní), a to

i. Vyhlásenie výrobcu o zhode výrobku (SVK jazyk, prípadne úradný preklad, ak je v inom jazyku okrem českého jazyka) (Toto vyhlásenie o zhode musí deklarovať, že zdravotnícke zariadenie, t.j. predmet zmluvy, je vyrobené v súlade s normami: SMERNICA RADY 93/42/EHS zo dňa 14. júna 1993 o zdravotníckych pomôckach alebo SMERNICA 98/79/ES EURÓPSKEHO PARLAMENTU A RADY z 27. októbra 1998 o diagnostických zdravotníckych pomôckach in vitro),

ii. Certifikát vydaný príslušnou certifikačnou spoločnosťou (SVK jazyk, prípadne úradný preklad, ak je v inom jazyku okrem českého jazyka),

iii. Doklad o pridelení ŠUKL kód zariadenia,

iv. Príslušná technická a sprievodná dokumentácia,

v. Návod na obsluhu (SVK alebo CZ Jazyk),

vi. Záručný list, Preberací protokol,

vii. Inštalačný protokol,

viii. Protokol o zaškolení zamestnancov kupujúceho.

b. služby súvisiace s dodaním tovaru

i. dopravu do miesta dodania,

ii. vyloženie a vybalenie, ekologickú likvidáciu obalov dodávateľom, ktorý vzniká pri odbaľovaní tovaru,

iii. montáž, inštaláciu, odskúšanie a uvedenie tovaru do prevádzky,

iv. zaškolenie zamestnancov kupujúceho (s obsluhou, údržbou a ošetrovaním tovaru),

v. protokolárne prevzatie a odovzdanie predmetu zákazky

vi. záručný servis tovaru počas záručnej doby.

Verejný obstarávateľ požaduje dodanie predmetu zákazky, ktorý je schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom. Prístrojová technika musí byť nová, nerepasovaná, nepoužitá s minimálnymi technicko-medicínskymi a funkčnými parametrami uvedenými verejným obstarávateľom v tejto výzve.

**Príloha č. 2 – Návrh na plnenie kritéria**

**Názov zákazky: Dodávka prístrojov EKG**

**Identifikačné údaje uchádzača:**

**Obchodné meno:**

**Sídlo:**

**Zastúpený:**

**IČO:**

**DIČ:**

**Kontaktná osoba:**

**Tel:**

**Mail:**

**EKG prístroj 12-zvodový s LCD monitorom pre zobrazenie ekg kriviek, štandardná verzia pre sieťové pripojenie, s akumulátorom.**

|  |  |  |
| --- | --- | --- |
| **Technické parametre** | **Hodnota /charakteristika** | **Hodnota parametra ponúkaného zariadenia** |
| 10-žilový pacientsky kábel | 10-žilový pacientsky kábel, 6 hrudných a 4 končatinové zvody | *Vyplní uchádzač* |
| podrobná analýza a interpretácia porúch rytmu - rozlíšenie rytmu,  meranie intervalov (PR, QRS, QT/QTc), určenie elektrickej osi | áno | *Vyplní uchádzač* |
| detekcia kardiostimulátora | áno | *Vyplní uchádzač* |
| plnohodnotná alfanumerická klávesnica | áno | *Vyplní uchádzač* |
| displej: veľký farebný LCD, zobrazujúci krivky v reálnom čase, odolný  proti prachu a vode | áno | *Vyplní uchádzač* |
| termotlačiareň, rýchlosť posuvu papieru: | 5-6,25-10-12,5-25-50 mm/s | *Vyplní uchádzač* |
| vstavané filtre: AC, EMG, DFT | áno | *Vyplní uchádzač* |
| LAN/WiFi pripojenie k počítaču | áno | *Vyplní uchádzač* |
| Príslušenstvo: transportný vozík | áno | *Vyplní uchádzač* |
| Analytický softvér na detekciu arytmií nie je bezpodmienečnou podmienkou:  -rýchly softvér pre záznam kľudového EKG  -softvér pre rozmeranie kľudového EKG s detailnou tabuľkou rozmeraných parametrov (frekvencie, elektrická os- min. QRS, intervaly PQ, QRS, QT/QTc- napr. podľa vzorcov Hodget, Bazzet, Fredericia, Framingham...)  detekcia porúch rytmu (ektopická aktivita- SVES, KES, fibrilácia predsiení, flutter predsiení, SVT, AV blokády, ramienkové blokády, preexcitácia, komorová tachykardia, flutter komôr, komorová fibrilácia...)  detekcia ischemických epizód (elevácie, depresie ST segmentu, zmeny T vĺn)  detekcia porúch minerálov (napr. hyperkaliémia...)  detekcia kardiostimulátora  (všetko môže byť zahrnuté v interpretačnom softvéri- programe- napr. Glasgow University program s vysokým počtom diagnóz, ktorý poskytuje veľmi presnú analýzu) | áno | *Vyplní uchádzač* |
| full-disclosure záznam | max. 5 minút 12-zvodového EKG | *Vyplní uchádzač* |
| pamäť pre istý počet | (napr.- 50-350) EKG záznamov | *Vyplní uchádzač* |
| zobrazenie 12 zvodov na obrazovke v nasledovných formátoch: | 3, 6, 2x6, 4x3, 4x3+1R a 1x12 | *Vyplní uchádzač* |
| Filtre: | áno | *Vyplní uchádzač* |
| základný stabilizátor | áno | *Vyplní uchádzač* |
| sieťový filter 50/60Hz (SPF) | áno | *Vyplní uchádzač* |
| vyhladzovací filter | áno | *Vyplní uchádzač* |
| filter svalového trasu | áno | *Vyplní uchádzač* |
| štandardné zvody: | áno | *Vyplní uchádzač* |
| I, II, III, aVR, aVL, aVF | áno | *Vyplní uchádzač* |
| V1, V2, V3, V4, V5, V6, s možnosťou rozšírenia o V3R, V4R, | áno | *Vyplní uchádzač* |
| V5R, V7, V8, V9 | áno | *Vyplní uchádzač* |

**Vysvetlivky:**

SVES supraventrikulárne extrasystoly

KES komorové extrasystoly

SVT supraventrikulárne tachykardie

AV blokády atrioventrikulárne blokády

**HARDVÉR:**

|  |  |  |
| --- | --- | --- |
| **Technické parametre** | **Hodnota /charakteristika** | **Hodnota parametra ponúkaného zariadenia** |
| Pevná konštrukcia- stavané pre „high load“ pracoviská | (denne 50-200 záznamov) | *Vyplní uchádzač* |
| 12-kanálová termotlačiareň s vysokým rozlíšením | áno | *Vyplní uchádzač* |
| LCD displej, odolný voči prachu a vode | áno | *Vyplní uchádzač* |
| vode a prachu odolná klávesnica s jednoduchým čistením a dezinfekciou | áno | *Vyplní uchádzač* |
| LAN pripojenie/ WiFi pripojenie | áno | *Vyplní uchádzač* |
| interná nabíjateľná batéria pre prácu mimo elektrickú sieť | áno | *Vyplní uchádzač* |
| možnosť pripojenia skenera čiarového kódu pre vloženie pacientských dát | áno | *Vyplní uchádzač* |
| transportný stolík na kolieskach | áno | *Vyplní uchádzač* |

**Množstvo spolu 10 ks**

**Miesto dodania:**

* Jednotka intentívnej starostlivosti, Špecializovaná geriatrická nemocnica, Krajinská 91, 825 56 Bratislava - 1 ks prístroja EKG
* I. interná klinika LFUK a UNB, Nemocnica Staré Mesto, Mickiewiczova 13, 813 69 Bratislava - 9 ks prístrojov EKG

Špecifikácia kúpnej ceny – podrobný rozpis a štruktúra ponukovej ceny

*Vyplní uchádzač*

*Časť 1*

|  |  |  |  |  |  |  |
| --- | --- | --- | --- | --- | --- | --- |
| **Identifikácia ponúkaného zariadenia:** | **MJ** | **Množstvo** | **Jednotková cena v EUR bez DPH** | **Jednotková cena v EUR s DPH** | **Cena spolu v EUR bez DPH** | **Cena spolu v EUR s DPH** |
| **EKG prístroj** | **ks** | **10** |  |  |  |  |

V...................., dňa.............

Podpis uchádzača